DIRECTOR 1: Compania noastră are o nouă inițiativă strategică
pentru creșterea pătrunderii în piață,
maximizarea loialitătății față de marcă
și sporirea activelor necorporate.
În vederea atingerii acestor obiective,
am demarat un nou proiect
pentru care avem nevoie de 7 linii roșii.
Înțeleg că firma dvs. ne poate ajuta cu aceasta.
DIRECTOR 2: Bineînțeles că da!
Walter, aici de față, va fi managerul de proiect.
Walter, putem face asta, nu-i așa?
WALTER: Da, bineînțeles.
Anderson, aici de față, e expertul nostru în tot ce înseamnă trasarea liniilor roșii.
L-am adus astăzi pentru a ne împărtăși opinia sa profesională.
DIRECTOR 1: Mă bucur să vă cunosc!
Ei bine, pe mine mă cunoașteți cu toții.
Ea e Iustina, specialistul în design al companiei noastre.
IUSTINA: Bună ziua!
DIRECTOR 1: Avem nevoie să ne desenați șapte linii roșii,
toate strict perpendiculare,
unele cu cerneală verde și altele cu transparentă.
Puteți să faceți asta?
ANDERSON: Nu. Mă tem că...
WALTER: Să nu ne grăbim cu răspunsuri pripite, Anderson!
Sarcina a fost stabilită și trebuie să fie îndeplinită.
Până la urmă, ești un expert.
ANDERSON: Termenul "linie roșie" cere ca linia să aibă culoarea roșie.
A trasa o linie roșie cu cerneală verde este...
Ei bine, dacă nu e chiar imposibil, e destul de aproape de a fi imposibil.
WALTER: Dar ce înseamnă asta: "imposibil"?
[Director 1 și Iustina râd]
ANDERSON: Adică, e foarte posibil să fie persoane, să zicem,
care suferă de daltonism, pentru care culoarea liniilor nu e importantă.
Dar sunt sigur că publicul țintă al proiectului dumneavoastră
nu e format numai din astfel de persoane.
DIRECTOR 1: Deci, în principiu, acest lucru e posibil.
ANDERSON: Voi simplifica.
O astfel de linie poate fi trasată cu absolut orice cerneală.
Dar dacă vrei să obțineți o linie roșie, trebuie să folosești cerneală roșie.
DIRECTOR 1: Dar dacă le desenăm cu cerneală albastră?
ANDERSON: Tot nu va funcționa.
Dacă folosiți cerneală albastră, obțineți linii albastre.
Și la ce anume v-ați referit, când ați menționat cerneala transparentă?
DIRECTOR 1: Cum să explic mai bine?
Sunt sigură că știți ce înseamnă "transparent".
ANDERSON: Da, știu.
DIRECTOR 1: Și ce înseamnă "linie roșie", sper că nu trebuie să vă explic?
ANDERSON: Bineînțeles că nu.
DIRECTOR 1: Trebuie să trasați linii roșii cu cerneală transparentă.
ANDERSON: Puteți descrie cum vă imaginați rezultatul final?
WALTER: Haide, Anderson! Ce e aici, grădiniță?
ANDERSON: Dar încercam doar să...
DIRECTOR 2: Hai să nu ne pierdem timpul cu aceste certuri neproductive.
Sarcina a fost stabilită. Sarcina este simplă și clară.
Acum, dacă aveți întrebări specifice, dați-i drumul!
WALTER: Anderson, tu ești expertul aici!
ANDERSON: În regulă, să lăsăm culoarea pentru moment.
Aveați scris ceva acolo și legat de perpendicularitate?
DIRECTOR 1: Șapte linii, toate strict perpendiculare.
ANERSON: [Perpendiculare] pe ce?
DIRECTOR 1: Păi... pe orice. Între ele.
Am presupus că știți ce sunt liniile perpendiculare!
WALTER: Bineînțeles că știe. E un expert!
ANDERSON: Două linii pot fi perpendiculare.
Toate cele șapte nu pot fi simultan perpendiculare între ele.
O să vă arăt.
Aceasta este o linie, nu-i așa?
DIRECTOR 1: Da.
ANDERSON: Și încă una. Este perpendiculară pe prima linie?
DIRECTOR 1: Păi...
ANDERSON: Da, este perpendiculară.
DIRECTOR 1: Exact!
ANDERSON: Stați, stati, nu am terminat.
Și o a treia: este perpendiculară pe prima linie?
ANDERSON: Da, este! Dar nu intersectează a doua linie.
Ambele sunt paralele.
Nu sunt perpendiculare!
DIRECTOR 1: Presupun că da.
ANDERSON: Iată! Două linii pot fi perpendiculare...
DIRECTOR 1: Îmi puteți da pixul?
Ce ziceți de asta?
ANDERSON: Acesta este un triunghi.
Cu siguranță nu sunt linii perpendiculare.
Și sunt trei [linii], nu șapte.
DIRECTOR 2: De ce sunt albastre?
WALTER: Într-adevăr. Și eu am vrut să întreb asta.
ANDERSON: [Pentru că] am un pix albastru la mine. Asta a fost doar o demonstrație.
DIRECTOR 2: Asta e problema, liniile tale sunt albastre.
Desenează-le cu cerneală roșie!
ANDERSON: Asta nu va rezolva problema.
WALTER: Dar de unde știi înainte să încerci?
Hai să le desenăm cu cerneală roșie și apoi vedem.
ANDERSON: Nu am pix roșu la mine...
dar sunt absolut sigur că și cu cerneală roșie rezultatul va fi același.
WALTER: Nu ne-ai spus mai devreme că poți trasa linii roșii doar cu cerneală roșie?
De fapt, da, chiar am scris aici!
Iar acum vrei să le desenezi cu cerneală albastră.
Vrei să le numești și pe acestea linii roșii?
IUSTINA: Cred că am înțeles. Acum nu vorbiți despre culoare, nu?
Vorbiți despre ..., cum îi spuneți? Per-pen-dic... dic...
ANDERSON: Perpendicularitate, da!
DIRECTOR 2: Gata, acum ai confuzat pe toată lumea.
Deci, ce anume ne împiedică să facem acest lucru?
ANDERSON: Geometria.
DIRECTOR 1: Pur și simplu ignorați-o!
DIRECTOR 2: Avem o sarcină: șapte linii roșii.
Nu sunt douăzeci, sunt doar șapte.
Anderson, înțeleg că ești un specialist într-un domeniu îngust,
nu vezi imaginea de ansamblu.
Dar cu siguranță nu este o sarcină dificilă să desenezi
șapte amărâte de linii!
WALTER: Exact. Propuneți o soluție!
Orice prost poate critica, fără supărare, dar tu ești un expert.
Ar trebui să știi mai bine!
ANDERSON: Bine. Lăsați-mă să vă desenez două linii roșii perfect perpendiculare...
și voi desena restul cu cerneală transparentă.
ANDERSON: Vor fi invizibile, dar le voi desena.
DIRECTOR 1: Iustina, ne-ar conveni acest lucru?
Da, ne-ar conveni.
IUSTINA: Da, dar măcar vreo două și cu cerneală verde.
Ah, și mai am o întrebare, dacă îmi permiteți.
Puteți desena una dintre linii sub forma unui pisoiaș?
ANDERSON: A unui ce?
IUSTINA: Sub forma unui pisoiaș.
Studiile de piață arată că utilizatorilor noștri le plac animalele drăguțe.
Ar fi grozav dacă...
ANDERSON: Nu...
IUSTINA: Dar de ce?
ANDERSON: Uite, pot bineînțeles să vă desenez o pisică.
Nu sunt un artist, dar pot să încerc.
Dar nu va mai fi o linie. Va fi o pisică.
O linie și o pisică: sunt două lucruri diferite.
IUSTINA: Un pisoiaș. Nu o pisică, ci un pisoiaș.
Unul mic, drăguț, drăgălaș.
Pisicile, pe de altă parte...
ANDERSON: Nu ar fi nicio diferență.
WALTER: Anderson, cel puțin ascult-o!
Nici măcar nu a terminat de vorbit și tu deja spui "Nu!".
ANDERSON: Am prins ideea, dar e imposibil să faci o linie în formă de pis...oiaș.
IUSTINA: Dar o pasăre?
DIRECTOR 2: Deci, de ce ne-am oprit? Ce facem?
WALTER: Șapte linii roșii - două cu cerneală roșie, două cu cerneală verde
și restul cu transparentă. Am înțeles corect?
DIRECTOR 1: Da.
DIRECTOR 2: Excelent! În acest caz, asta e tot, nu?
IUSTINA: Oh, aproape am uitat, avem și un balon roșu.
Știți dacă îl puteți umfla?
ANDERSON: Și ce treabă am eu cu baloanele?
IUSTINA: E roșu!
DIRECTOR 2: Anderson, poți sau nu poți să faci asta? E o întrebare simplă.
ANDERSON: În principiu pot, desigur, dar...
DIRECTOR 2: Excelent!
Organizați o călătorie de afaceri!
Noi vom acoperi cheltuielile...
Mergem la locația lor...
Umflăm balonul...
Ei bine, a fost foarte productiv. Vă mulțumesc tuturor!
IUSTINA: Pot să vă mai pun o întrebare, vă rog?
Când umflați balonul, ați putea să îl faceți sub forma unui pisoiaș?
ANDERSON: Bineînțeles că pot!
Pot să fac orice. Pot face absolut orice.
Sunt un expert.